cyanic-selkie/wikianc huggingface dataset:
সৌদি আরবে নারীর অধিকার
লিঙ্গ ব্যবধান
২০০৯ সালে গ্লোবাল জেন্ডার গ্যাপ সূচক প্রতিবেদনে বলা হয়, সৌদি আরব লিঙ্গ সমতার ক্ষেত্রে ১৩৪ টি দেশের মধ্যে ১১৯তম স্থান রয়েছে। বিশেষ করে চাকরির সুযোগ, শিক্ষা, ও রাজনৈতিক অংশগ্রহণ ক্ষেত্রে। এটা একমাত্র দেশ যে ২০০৮ সালে রাজনৈতিক ক্ষমতায়ন ও অন্যান্য ক্ষেত্রে নারীর অংশগ্রহণ শূন্য ছিল। তারপর দেশটি লিঙ্গ ব্যবধান বন্ধ করার জন্য কাজ করেছে, এবং উল্লেখযোগ্য উন্নতি অর্জন করেছে, এটি তার শুরুর তুলনায় উন্নতি করার ক্ষেত্রে সেরা দেশ হিসেবে তৈরি হয়েছে  ২০১৪ সালে ব্রিজিং দ্য গ্যাপ রিপোর্ট এ বলা হয়, সৌদি আরব নারীর ক্ষেত্রে রাজনৈতিক ক্ষমতায়নে অসাধারণ অগ্রগতি সাধন করেছে এবং রেংকিং এ বেশ কয়েকটি আরব দেশের পূর্বে রয়েছে।
রীনা কাশ্যপ
রীনা কাশ্যপ একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসাবে পাছাদ আসন থেকে হিমাচল প্রদেশ বিধানসভার ২০১৯ উপ নির্বাচনে সদস্য নির্বাচিত হয়েছিলেন। সুরেশ কুমার কাশ্যপ সংসদে নির্বাচিত হওয়ার কারণে উপনির্বাচনের ঘটনা ঘটেছিল।
মারজ আইয়ুনের যুদ্ধ
মারজ আইয়ুনের যুদ্ধ ছিল মারজ আইয়ুনে লিতানি নদীর কাছে (আধুনিক লেবানন) ১১৭৯ সালের জুন মাসে বাল্ডউইন চতুর্থের অধীনে জেরুজালেম রাজ্য এবং সালাহুদ্দিনের নেতৃত্বে আইয়ুবীয়দের সেনাবাহিনীর মধ্যে একটি সামরিক সংঘর্ষ। এটি মুসলমানদের জন্য একটি নির্ণায়ক বিজয়ে শেষ হয়েছিল এবং খ্রিস্টানদের বিরুদ্ধে সালাহুদ্দিনের অধীনে ইসলামী বিজয়ের দীর্ঘ সিরিজের মধ্যে এটি প্রথম বলে বিবেচিত হয়। এই যুদ্ধে খ্রিস্টান রাজা কুষ্ঠরোগে পঙ্গু চতুর্থ বাল্ডউইন বন্দী হওয়ার হাত থেকে অল্পের জন্য বেঁচে যান।
পটভূমি
১১৭৭ সালে সালাহুদ্দিনের আইয়ুবীয়দের সেনাবাহিনী মিশর থেকে জেরুসালেমের লাতিন রাজ্য আক্রমণ করে। সে বছর রাজা বাল্ডউইন মন্টগিজার্ডের যুদ্ধে হঠাৎ আক্রমণ করে সালাহুদ্দিনকে বিস্মিত ও পরাজিত করেন।
১১৭৯ সালে সালাহুদ্দিন আবার দামেস্কের দিক থেকে ক্রুসেডার রাজ্যগুলিতে আক্রমণ করেছিলেন। তিনি বানিয়াসে তার সৈন্যবাহিনী স্থাপন করেন এবং সিদা এবং উপকূলীয় অঞ্চলের নিকটবর্তী গ্রাম ও ফসল ধ্বংস করার জন্য অভিযানকারী বাহিনী প্রেরণ করেন। যাতে সারাসেন হামলাকারীদের কারণে দরিদ্র কৃষক এবং শহরবাসীরা তাদের ফ্রাঙ্কিশ ওভারলর্ডদের ভাড়া দিতে অক্ষম হয়। থামানো না হলে সালাহুদ্দিনের ধ্বংসাত্মক নীতি ক্রুসেডার রাজ্যকে দুর্বল করে দেবে।
জবাবে, বাল্ডউইন তার সেনাবাহিনীকে গালীল সাগরের তিবিরিয়ায় নিয়ে যান। সেখান থেকে তিনি উত্তর-উত্তর-পশ্চিমে সফেদ দুর্গের দিকে অগ্রসর হন। একই দিকে চলতে চলতে, তিনি প্রায় টোরন দুর্গে (টেবনাইন) পৌঁছান। টায়ারের পূর্ব-দক্ষিণ-পূর্বে। সেন্ট আমান্ডের ওডোর নেতৃত্বে নাইটস টেম্পলার এবং কাউন্টি তৃতীয় রেমন্ডের নেতৃত্বে ত্রিপোলি কাউন্টির একটি বাহিনীর সাথে বাল্ডউইন উত্তর-পূর্ব দিকে চলে যান।
যুদ্ধ
জেরুজালেম রাজ্য তখন পর্যন্ত মিশর আক্রমণ করার সুযোগের আশা করেছিল, কিন্তু তারা যথেষ্ট শক্তিশালী ছিল না। ১১৭৮ খ্রিস্টাব্দে, জ্যাকবের ফোর্ডে একটি দুর্গ - টাইবেরিয়াস হ্রদের উত্তরে একটি সীমান্ত ক্রসিং ফাঁড়ি, যাকে আরব পণ্ডিতরা বাইতুল আহজান বলে থাকেন- একটি প্রতিরক্ষা পোস্ট এবং একটি ঘাঁটি হিসাবে নির্মিত হয়েছিল যা থেকে ভবিষ্যতে আক্রমণ করা যেতে পারে। সীমান্তের দুর্গ এবং পোস্টগুলি তখন উগ্র ধর্মীয় সামরিক আদেশের অধীনে ছিল। ১১৭৯ খ্রিস্টাব্দের গ্রীষ্মকালে, লেভান্তে মারাত্মক খরা দেখা দেয়, তাই ছোটখাটো সংঘর্ষ শুরু হয়। সালাহুদ্দিন ক্রুসেডারদের ১০০,০০০ দিনার প্রদানের বিনিময়ে আক্রমণ বন্ধ করার এবং জ্যাকবের ফোর্ডের দুর্গ ভেঙে ফেলার প্রস্তাব দেন কিন্তু ক্রুসেডাররা প্রত্যাখ্যান করে এবং শত্রুতা আবার শুরু হয়।
উপকূলীয় রেঞ্জের পূর্ব দিক থেকে ক্রুসেডাররা দূরে সালাহুদ্দিনের তাঁবু দেখতে পায়। বাল্ডউইন এবং তার উচ্চপদস্থরা সমতলে নেমে আক্রমণ করার সিদ্ধান্ত নিয়েছিলেন। ফ্রাঙ্কিশ বাহিনী যখন নিচের দিকে অগ্রসর হয়, মাউন্ট করা সৈন্যরা শীঘ্রই পদাতিক সৈন্যদের ছাড়িয়ে যায়। কয়েক ঘন্টা পরে, ক্রুসেডার সেনাবাহিনী পুনরায় একত্রিত হয়, তারপরে তাদের আক্রমণ থেকে ফিরে আসা সারাসেন আক্রমণকারী বাহিনীকে মোকাবেলা করে এবং সহজেই পরাজিত করে।
যুদ্ধে জয়ী হয়েছে বলে বিশ্বাস করে, ফ্রাঙ্করা তাদের পাহারাকে নিচে নামিয়ে দেয়। রেমন্ডের নাইট এবং সেন্ট আমান্ডের টেম্পলারের ওডোরা মারজ আয়ুন এবং লিটানি নদীর মধ্যবর্তী কিছু উঁচু ভূমিতে চলে যায়। ক্রুসেডার পদাতিক বাহিনী দিনের প্রথম দিকে তাদের তাড়াহুড়ো থেকে বিশ্রাম নেয়।
হঠাৎ সালাহুদ্দিনের প্রধান সেনারা ক্রুসেডারদের আক্রমণ করে তাদের খারাপভাবে পরাজিত করেন। তৎকালীন পর্যবেক্ষকরা পরাজয়ের জন্য সেন্ট আমান্ডের ওডোকে দায়ী করেন, যিনি যুদ্ধে বন্দী হন। রাজা বাল্ডউইন অনেক কষ্টে বন্দীদশা থেকে রক্ষা পান; তার পঙ্গুত্বের কারণে ঘোড়ায় আরোহণ করতে অক্ষম ছিলেন, তাকে একজন নাইট দেহরক্ষী দ্বারা নিরাপদে নিয়ে যাওয়া হয়েছিল। সংগ্রাম থেকে বেঁচে যাওয়া অনেক ফ্রাঙ্কিশ বিউফোর্ট ক্যাসেলে (কালা'আত শাকিফ আরনাউন) আশ্রয়ে পালিয়ে যায়। যেটি যুদ্ধক্ষেত্রের প্রায়  দক্ষিণ-পশ্চিমে।
পরবর্তী
রাজার জন্য এই যুদ্ধ তার শারীরিক অবস্থার অবনতি প্রকাশ করেছিল; সে আর ঘোড়ার পিঠ থেকে তার সৈন্যবাহিনীকে নির্দেশ দিতে পারেনি। সালাহুদ্দিন তার বিজয়কে কাজে লাগাতে সক্ষম হন, জ্যাকবের ফোর্ডে নতুন ফ্রাঙ্কিশ দুর্গ অবরোধ করেন এবং ১১৭৯ সালের আগস্টে এটি ধ্বংস করেন। সালাহুদ্দিন অবিলম্বে জ্যাকবের ফোর্ডের যুদ্ধে নবনির্মিত লে চ্যাস্টলেট দুর্গ ধ্বংস করে তার বিজয়ের সুযোগ নিয়েছিলেন। মারজ আইয়ুনের পরের বছরগুলিতে, ফ্রাঙ্কিশ নেতারা আরও সতর্ক হয়ে ওঠেন এবং পরবর্তী দুটি অভিযানে উল্লেখযোগ্য, বেলভোয়ার দুর্গের যুদ্ধ (১১৮২) এবং ফুলের যুদ্ধ (১১৮৩) প্রকৃতিতে কঠোরভাবে প্রতিরক্ষামূলক ছিল।
সুলাইম রাজি ছিলেন একজন মুসলিম চিকিৎসক যিনি মুসলিম বাহিনীর হাতে বন্দী আহত ক্রুসেডারদের সহানুভূতির সাথে চিকিৎসা করেছিলেন।
তথ্যসূত্র
<references group="" responsive="0">
জাতীয় সড়ক ১২৭ (ভারত)
জাতীয় সড়ক ১২৭ হল অসম-এর একটি জাতীয় সড়ক। এই সড়কটিকে পূর্বে ১৫২ নং জাতীয় সড়ক (পুরানো) বলে জানা গেছিল। এই সড়কটি অসমের নওগাও ও জাখালাবান্ধাকে সংযুক্ত করেছে।
আমের আচার
থাম্ব|আমের আচার থাম্ব| [[ফিলিপাইন|ফিলিপাইনে বাণিজ্যিক বাজারজাতের উদ্দেশ্য বুরং ম্যাঙ্গা ]] আমের আচার আমের সাথে বিভিন্ন মসলা ব্যবহার করে বিভিন্ন ধরনের আচার তৈরি করা হয় । এটি দক্ষিণ এবং দক্ষিণ পূর্ব এশিয়ায় খুব জনপ্রিয়। কখনও কখনও এই মশলাদার আচার বাণিজ্যিকভাবে পাওয়া যায়।
আমের আচার তৈরির প্রস্তুতিঃ
যা যা লাগবে :
সিরকা – আধা কাপ,
রসুন বাটা – দুই চা-চামচ,
হলুদ – দুই চা-চামচ,
চিনি – তিন টেবিল-চামচ (অথবা আপনার স্বাদ অনুযায়ী),
লবণ – পরিমাণ মতো।
সরিষার তেল-১ কাপ
মসলা তৈরির জন্য যা যা লাগবে:
,মেথি গুঁড়া – এক চা-চামচ
মৌরি গুঁড়া – এক চা-চামচ,
সরষে বাটা – তিন টেবিল-চামচ,
শুকনো মরিচ গুঁড়া – দুই টেবিল-চামচ,
শুকনো মরিচ – ২ টা
বানানোর প্রণালী
খোসাসহ কাঁচা আম টুকরো করে লবণ দিয়ে মেখে একরাত রেখে দিতে হবে অথবা সকালে আম কেটে সন্ধ্যা পর্যন্ত লবণ দিয়ে মেখে রেখে দিতে পারেন। পরের দিন ধুয়ে, হলুদ, রসুন মাখিয়ে কিছুক্ষণ রোদে রাখুন। এরপর একটি সসপ্যানে আধা কাপ তেল দিয়ে এতে আমগুলো দিয়ে নাড়া-চাড়া করতে থাকুন। গলে গেলে নামিয়ে ফেলুন।
অন্য একটি সসপ্যানে বাকি তেল দিয়ে চিনিটা গলিয়ে ফেলুন। কম আঁচে চিনি গলে গেলে সব মসলা দিয়ে) আম কষিয়ে নিতে হবে। আম কষানো হয়ে গেলে মৌরি গুঁড়া, মেথি গুঁড়া দিয়ে তিন – চার মিনিট নেড়ে নামিয়ে ফেলতে হবে।
নামানোর পর একটি ট্রেতে ছড়িয়ে রোদে এক থেকে দেড় ঘন্টা রাখতে হবে। এরপর ঠাণ্ডা করে একটি কাঁচের পাত্রে তুলে একটু সরিষা তেল দিয়ে ফ্রিজে রেখে সংরক্ষণ করুন।
আর হ্যাঁ, আচার ভালো রাখতে মাঝে মাঝে রোদে দিতে পারেন।
কাঁচা আমের আচার
থাম্ব|ঘরে তৈরি আমের আচার এটি বিশেষ জাতের আমের ব্যবহার করে প্রস্তুত করা হয় যা আচারের সময় দীর্ঘকাল ধরে চকচকে থাকতে পারে। এই জাতের আমের ব্যবহারের জন্য বিশেষভাবে বংশবৃদ্ধি এবং কলমযুক্ত। তবে, বেশিরভাগ কাঁচা আমের জাতগুলি যদি মানের উদ্বেগ না হয় তবে তা মিশ্রিত করা যায়। আমের এক ধরনের জনপ্রিয় আচারকে "অবাকায়া" বলা হয়, এটি "উড়াকায়া" নামেও পরিচিত এবং এটি মশলা এবং গন্ধের জন্য পরিচিত। এটি সাধারণত সরল সাদা ভাত দিয়ে বা পাশের পাশে গরম সসের মতো স্বাদযুক্ত ভাতের আইটেমগুলির সাথে খাওয়া হয় এবং এটি সোচারারেন ভারতে বিশেষত অন্ধ্র প্রদেশ রাজ্যে মূল খাবার।
শ্রেষ্ঠ শিল্প নির্দেশনা বিভাগে ফিল্মফেয়ার পুরস্কার
শ্রেষ্ঠ শিল্প নির্দেশনা বিভাগে ফিল্মফেয়ার পুরস্কার হল ভারতের চলচ্চিত্রের শিল্প নির্দেশনা ও নির্মাণ পরিকল্পনার স্বীকৃতি হিসেবে ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৫৬ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে।
আমের আচার
আচারের আমের চাটনি
এটি একটি প্রকরণ যেখানে চাটনি-জাতীয় আচার তৈরিতে আম চূর্ণ করে তৈরি করা
খুসরুপুর
খুসরুপুর (Khusrupur) ভারতের বিহার রাজ্যের পাটনা জেলার একটি পঞ্চায়েত স্বাশিত  শহর এবং তালিকাভুক্ত এলাকা।
জনসংখ্যার উপাত্ত
ভারতের ২০১১ সালের আদমশুমারি অনুসারে খুসরুপুর শহরের জনসংখ্যা হল ১৫,৭৩১ জন। এর মধ্যে পুরুষ ৫২.৪৪% এবং নারী ৪৭.৫৬%।
এখানে সাক্ষরতার হার ৭২.৮২%। পুরুষদের মধ্যে সাক্ষরতার হার ৭৮.৯২% এবং নারীদের মধ্যে এই হার ৬৬.০২%। সারা ভারতের সাক্ষরতার হার ৭৯.৫%, তার চাইতে খুসরুপুর এর সাক্ষরতার হার কম।
এই শহরের জনসংখ্যার ১৬.৮২% হল ৬ বছর বা তার কম বয়সী।
খোকসা (দ্ব্যর্থতা নিরসন)
খোকসা নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
অজয় জামওয়াল
অজয় জামওয়াল হিমাচল প্রদেশের একজন ভারতীয় রাজনীতিবিদ। তিনি বিজেপির উত্তর-পূর্ব জোনাল সম্পাদক। তিনি আরএসএসের প্রচারকও।
ফজল গাজী
ফজলউদদ্বীন মুহাম্মাদ গাজী(ফজল গাজী)(১৫৩০-১৬১৫) ভাওয়াল রাজ্যের প্রধান এবং গাজী বংশের শ্রেষ্ঠ শাসক ছিলেন। তিনি ঈসা খাঁর একজন অনুসারী ছিলেন। তিনি শেরশাহ এবং সম্রাট আকবরের সমসাময়িক। তার পিতা দৌলত গাজী ছিলেন সুদূর পাঠানিস্তান এর নিবাসি। বীরত্বের জন্য খ্যাতি অর্জন করেন।
জনশ্রুতি আছে এই গাজী বংশের নামানুসারেই গাজীপুরের নামকরণ করা হয়। ভাওয়াল পরগণা বিস্তৃত ছিল ময়মনসিংহ,  ঢাকা, মুন্সীগঞ্জ,নরসিংদী ও নারায়ণগঞ্জজেলার ৬০০ বর্গমাইল এলাকা জুড়ে।
গাজীপুর জেলার কালীগঞ্জের দুই কিলোমিটার উত্তরে শীতলক্ষ্যা নদীর পশ্চিম তীরে এ পরিবার প্রথম বসতি স্থাপন করে। এ বংশের আদি পুরুষ পাহলোয়ান শাহ মুহাম্মাদ জুলফিকারুদ্দিন গাজী পাঠানিস্তান থেকে ইসলাম প্রচারের লক্ষ্যে ভাওয়াল এলাকায় আসেন এবং পনের শতকের গোড়ার দিকে এখানে বসতি স্থাপন করেন।তার  পূর্বপুরুষেরা ইয়েমেন ও বাগদাদ থেকে আগত। জুলফিকার  শাহ গাজীর পুত্র দৌলত ছিলেন একজন দরবেশ প্রকৃতির লোক। তিনি দিল্লির সুলতানের নিকট থেকে এক সনদের মাধ্যমে ভাওয়াল পরগনার জায়গির লাভ করেন। ফজল গাজী ছিলেন দৌলত গাজীর ছেলে।তিনি ১২ বছর বয়সে জমিদারী লাভ করেন। তার ছোট ভাই শের আলী গাজী ভাওয়ালের উত্তর (সিংহজানী) এলাকায় নিযুক্ত ছিলেন। শেরপুর জেলার নামকরণ তার নাম থেকে হয়।
ফজল গাজী ছিলেন খুবই প্রতাবশালী এবং গাজী বংশের জমিদারদের মধ্যে সর্বাধিক সুবিদিত। তাঁর একটি স্থায়ী স্থল বাহিনী এবং বিপুল সংখ্যক রণতরী সংবলিত শক্তিশালী নৌবহর ছিল। ফজল গাজী দিল্লির সম্রাট শেরশাহের (১৫৪০-১৫৪৫) সঙ্গে কুটনৈতিক সম্পর্ক স্থাপন করেন। তিনি ১৫৪২ খ্রিস্টাব্দে (৯৪৫ হি.) শেরশাহের নিকট বহুমূল্য উপঢৌকন পাঠান। সেই উপঢৌকনের অন্তর্ভুক্ত একটি কামান এখন ঢাকা জাদুঘরে রক্ষিত আছে। সোনারগাঁয়ের দেওয়ানবাগে মাটির তলা থেকে উদ্ধারকৃত সাতটি কামানের অন্যতম এটি। কামানটির গায়ে শেরশাহের নামের সঙ্গে খোদিত আছে : ‘আয্ ফজল গাজী’ (ফজল গাজী থেকে প্রাপ্ত)। ভাটির শাসক ঈসা খান মসনদ-ই-আলার সঙ্গে ফজল গাজীর প্রগাঢ় মিত্রতা ছিল। বাংলায় আগত আফগানদের সঙ্গে তাঁর বন্ধুত্বপূর্ণ সম্পর্ক ছিল বলেও শোনা যায়। সম্রাট আকবরের বাহিনীর বাংলায় প্রথম অভিযানকালে (১৫৭৪) ফজল গাজী ভাওয়ালের জমিদার ছিলেন। তিনি মুগল বাহিনীর সঙ্গে প্রত্যক্ষ সংগ্রামে লিপ্ত হয়েছিলেন কিনা তা জানা যায় নি, তবে তাঁর পুত্র বাহাদুর গাজী ভাটির শাসক মুসা খানের ঘনিষ্ঠ সহযোগী হিসেবে স্বীয় নৌবহর নিয়ে মুগলদের বিরুদ্ধে যুদ্ধে কৃতিত্ব প্রদর্শন করেন।
তাঁর রাজ্য চন্দ্রদ্বীপ (সোনা গাজী), বিক্রমপুর (আনওয়ার গাজী) ও ভাওয়াল (বাহাদুর গাজী) এ তিনটি পরগনায় বিস্তৃত ছিল। তাঁর জমিদারিতে অনেক অধীনস্থ তালুকদার ছিলেন যারা তাঁর কোষাগারে রাজস্ব জমা দিতেন। ফজল গাজী দীর্ঘকাল শাসন ক্ষমতায় অধিষ্ঠিত ছিলেন বলে ধারণা করা হয়।
তার ৪ পুত্র ২ কন্যা ছিল। পুত্রঃ
মুলাদীর সফিপুরএ নির্বাসিত হন পিতাসহিত।
ঈসা খাঁ-র সাথে তার খুব ঘনিষ্ঠ সম্পর্ক ছিল, মোঘল সেনাপতি মানসিংহের সাথে যুদ্ধ বাঁধার আশঙ্কা দেখা দিলে ফজল গাজী ভাওয়ালের বর্জাপুর (বর্তমান বক্তারপুর) একটা নৌ পোতাশ্রয় এবং দুর্গ গড়ে তুলেন, মোঘল সাম্রাজ্যের সাথে লড়াইয়ের ব্যাপারে তারা প্রায়ই এক সাথে শলা-পরামর্শ করতেন এবং তারা বীরত্বের সাথে জোট বেঁধে লড়াই করতেন। শেষ জীবনে মুঘল দের কাছে হেরে তিনি ও তার ছেলে সানওয়ারুদ্দিন গাজী(সোনা গাজী) বাকেরগঞ্জ এর মুলাদীতে বসবাস করেন।১৬১৫ সালে তিনি মুলাদীর সফিপুর গ্রামে মৃত্যবরন করেন। তার এক বংশধর নীল গাজী ১৮৫৭ তে বিদ্রোহের সাথে মিলে ইংরেজদের সাথে লড়াই করে শহীদ হন।
ভেড়ামারা
ভেড়ামারা নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
ফ্রান্সিস্কো ওলাসার
ফ্রান্সিস্কো ওলাসার (Francisco Olazar, ; ১০ জুলাই ১৮৮৫ – ২১ সেপ্টেম্বর ১৯৫৮) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আভেয়ানেদা এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেছিলেন।
ওলাসার ১৯১৪ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৯ সাল পর্যন্ত তিনি সর্বমোট ১৮ ম্যাচে ১টি গোল করেছিলেন। তিনি আর্জেন্টিনার হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৭) অংশগ্রহণ করেছিলেন, উভয় আসরেই তিনি রানার-আপ হয়েছিলেন।
আন্তর্জাতিক ফুটবল
ওলাসার কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।
ব্যক্তিগত জীবন
ফ্রান্সিস্কো ওলাসার ১৮৮৫ সালের ১০ই জুলাই তারিখে আর্জেন্টিনার কিলমেসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫৮ সালের ২১শে সেপ্টেম্বর তারিখে, আর্জেন্টিনার লোমাস দে সামোরায় ৭৩ বছর বয়সে তিনি মৃত্যুবরণ করেছেন।
পুরনো তিতাস নদী
পুরনো তিতাস নদী বা তিতাস নদী (নরসিংদী সদর-বাঞ্ছারামপুর) বাংলাদেশের দক্ষিণ-পূর্বাঞ্চলের কুমিল্লা ও ব্রাহ্মণবাড়িয়া নরসিংদী জেলার একটি নদী। নদীটির দৈর্ঘ্য ৫৭ কিলোমিটার, গড় প্রস্থ ১১৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরনো তিতাস নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১০।
প্রবাহ
পুরনো তিতাস নদীটি নরসিংদী সদর উপজেলা, নবীনগর উপজেলা, মুরাদনগর উপজেলা, হোমনা উপজেলা এবং বাঞ্ছারামপুর উপজেলা দিয়ে প্রবাহিত হয়েছে।
মান্দোজায়ি জেলা
মান্দোজায়ি জেলা (مندوزی وسلوالۍ, ) (or ماندېزای ,ماندوزای), এছাড়াও পরিচিত ইসমাইল খেল নামে (পশতু: اسماعيل خېل), আফগানিস্তানের খোস্ত প্রদেশের কেন্দ্রীয় অংশে অবস্থিত একটি জেলা। ভৌগোলিক অবস্থান অনুযায়ী জেলাটির সীমানা উত্তর ও পশ্চিমে নাদির শাহ কোট জেলা, পূর্বে খোস্ত জেলা, দক্ষিণ পশ্চিমে গুরবুজ জেলা এবং দক্ষিণে তানি জেলার ঘিরে রেখেছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৫০,০০০ জন এর মত। জেলাটির কেন্দ্রীয় এলাকার নাম হচ্ছে দাদওয়াল।
২০০৯ সালের ২৩ নভেম্বর তারিখে আফগানিস্তানের স্বরাষ্ট্র মন্ত্রণালয়ের তথ্যানুযায়ী, খোস্ত শহরে বাড়ি ফেরার পথে বন্দুকধারীর গুলিতে দুই নারীসহ মোট ৪ জন নিহত হয়।
জুভেনাইল জাস্টিস
জুভেনাইল জাস্টিস (আক্ষরিক অর্থ: কিশোর রায়) একটি ২০২২ দক্ষিণ কোরিয়ান স্ট্রিমিং টেলিভিশন ধারাবাহিক। হং জং-চ্যান পরিচালিত, এতে অভিনয় করেছেন কিম হাই-সু, কিম মু-ইওল এবং লি সুং-মিন । ধারাবাহিকটি, যেটি গল্প বলে একজন বিচারক, যিনি কিশোরদের প্রতি তার অপছন্দের জন্য পরিচিত, একটি কিশোর আদালতের বিচারক হিসাবে নিযুক্ত হন, ২৫ ফেব্রুয়ারি, ২০২২-এ নেটফ্লিক্স- এ প্রকাশিত হয়েছিল।
সারমর্ম
জুভেনাইল জাস্টিস শিম ইউন-সিওকের গল্প অনুসরণ করে, একজন ঠাণ্ডা এবং দূরবর্তী ব্যক্তিত্বের একজন অভিজাত বিচারক, যিনি কিশোরদের প্রতি তার অপছন্দের জন্য পরিচিত, কারণ তিনি ইওনহওয়া জেলার একটি কিশোর আদালতের একজন নবনিযুক্ত বিচারক হন। সেখানে, তিনি প্রথা ভঙ্গ করেন এবং অপরাধীদের শাস্তি দেওয়ার নিজস্ব উপায় পরিচালনা করেন। তাকে বিচার এবং শাস্তির প্রতি দৃঢ় বিশ্বাসের সাথে অপ্রাপ্তবয়স্ক অপরাধীদের প্রতি তার ঘৃণার সাথে মোকাবিলা করতে হবে এবং ভারসাম্য বজায় রাখতে হবে কারণ তিনি প্রাপ্তবয়স্ক হওয়ার প্রকৃত অর্থ কী তা আবিষ্কার করার সময় জটিল মামলাগুলি মোকাবেলা করেন।
কোর্ট-রুম নাটকটি একটি বার্তা পাঠায় যে কীভাবে সমাজও কিশোরদের কাজের জন্য দায়ী।
উন্নয়ন
২০২০ সালের নভেম্বরে নেটফ্লিক্স মূল ধারাবাহিক জুভেনাইল জাস্টিস তৈরির বিষয়টি নিশ্চিত করেছে। এটাও নিশ্চিত করা হয়েছে যে হং জং-চ্যান ধারাবাহিকটি পরিচালনা করবেন কিম হাই-সুর সাথে, একজন নবনিযুক্ত বিচারক চরিত্রে সিম ইউন-সিওক অভিনয় করবেন। ধারাবাহিকটি কিশোর আইন এবং কিশোর আদালতের বিচারকদের দৈনন্দিন জীবন এবং উদ্বেগের বিষয়গুলিকে ঘিরে আবর্তিত হবে।
অভিনয়ের নটনটী
২০২০ সালের ডিসেম্বরে কিম মু-ইওল এবং লি সুং- মিনকে প্রধান অভিনয়কারী হিসাবে নিশ্চিত করা হয়েছিল।
চিত্রগ্রহণ
৪ মে, রিপোর্ট করা হয়েছিল যে কিম হাই-সু নেটফ্লিক্সের সিরিজ জুভেনাইল জাস্টিস -এর শুটিং করছেন।
দর্শকদের প্রতিক্রিয়া
২৭ ফেব্রুয়ারিতে শেষ হওয়া সপ্তাহের হিসাবে, জুভেনাইল জাস্টিস ১৭.৪১ মিলিয়ন ঘন্টার দেখার সাথে  গ্লোবাল টপ ১০ সাপ্তাহিক সবচেয়ে বেশি দেখা টেলিভিশন শোগুলির তালিকায় (ইংরেজি নয়) তৃতীয় স্থানে রয়েছে।
সমালোচনামূলক প্রতিক্রিয়া
রেডি স্টেডি কাট-এর জোনাথন উইলসন টিভি সিরিজটিকে ৫-এর মধ্যে ৩ স্টার দিয়ে গ্রেড করেছেন এবং কিম হাই-সু- এর অভিনয়ের প্রশংসা করেছেন কিন্তু চিত্রনাট্যের সমালোচনা করেছেন। উইলসন লিখেছেন, "কিম হাই-সু এখানে একটি অসাধারণ পারফরম্যান্স প্রদান করে যা লেখা সবসময় সমর্থন করে না।" তিনি নায়কের লেখায় দৃষ্টিভঙ্গির স্বচ্ছতার অভাবের জন্য সিরিজটির সমালোচনা করেছিলেন, "আমি এই বিশ্বাসে সম্মতি হই না যে সমস্ত টিভি শোতে একজন "পছন্দযোগ্য" নায়কের প্রয়োজন, তবে বেশিরভাগেরই একটি পরিষ্কার দৃষ্টিভঙ্গি প্রয়োজন।" উপসংহারে উইলসন মতামত দিয়েছিলেন, " জুভেনাইল জাস্টিস, যুবক অপরাধীদের মত যাদের বিভিন্ন ভয়ঙ্কর অপরাধের ঘটনা এটি বর্ণনা করে, কখনই তার সম্পূর্ণ সম্ভাবনা উপলব্ধি করে না।"
সাহানা বাজপেয়ী
সাহানা বাজপেয়ী একজন ভারতীয়-বাংলাদেশী সংগীতশিল্পী এবং রবীন্দ্রসংগীতের সমকালীন প্রকাশক।
প্রাথমিক জীবন
সাহানা বাজপেয়ীর ছোটবেলা কাটে পশ্চিমবঙ্গের শান্তিনিকেতনে। তার বাবা-মা দুজনই উত্তরবঙ্গ বিশ্ববিদ্যালয়ে রাষ্ট্রবিজ্ঞানের অধ্যাপক ছিলেন। সাহানা ১৯৮২ থেকে ২০০২ সাল পর্যন্ত শান্তিনিকেতনে ছিলেন। সেখানেই তার সংগীত শিক্ষার হাতেখড়ি বাবা বিমল বাজপেয়ীর কাছ থেকে। তিনি মাত্র তিন বছর বয়সেই প্রথম গান শেখেন। পরবর্তীতে তিনি বিজয় সিনহা, চিত্রা রায়, শ্যামলী বন্দ্যোপাধ্যায়, চন্দন মন্ড এবং মিতা হকের অধীনে ভারতীয় শাস্ত্রীয় সঙ্গীত ও রবীন্দ্রসঙ্গীত প্রশিক্ষণ লাভ করেন।
ব্যক্তিগত জীবন
ব্যক্তিগত জীবনে বাজপেয়ী বাংলাদেশের সঙ্গীত শিল্পী শায়ান চৌধুরী অর্ণবকে বিয়ে করেন। তারা একসাথে পড়াশোনা করেছিলেন শান্তিনিকেতনের পাঠভবনে। বিয়ের সাত বছর পর ২০০৮ সালে তাঁদের বিচ্ছেদ ঘটে। পরবর্তীতে ব্রিটিশ নাগরিক রিচার্ড হেররেটের সাথে তার দ্বিতীয় বিয়ে হয় এবং বর্তমানে তিনি লন্ডনে বসবাস করছেন। তার এক মেয়ে আছে।
খুলনা (দ্ব্যর্থতা নিরসন)
খুলনা নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
ডুমুরিয়া ইউনিয়ন
ডুমুরিয়া ইউনিয়ন নামে বাংলাদেশে মোট ২টি ইউনিয়ন রয়েছে।
ডুমুরিয়া ইউনিয়ন দ্বারা বুঝানো যেতে পারে:
কুয়েত জাতীয় অনূর্ধ্ব-১৯ ক্রিকেট দল
কুয়েত জাতীয় অনূর্ধ্ব-১৯ ক্রিকেট দল অনূর্ধ্ব-১৯ আন্তর্জাতিক ক্রিকেটে কুয়েত রাজ্যের প্রতিনিধিত্ব করে। এটি কুয়েত ক্রিকেট অ্যাসোসিয়েশন (কেএসি) দ্বারা সংগঠিত, যেটি ২০০৫ সাল থেকে আন্তর্জাতিক ক্রিকেট কাউন্সিলের(আইসিসি) একটি সহযোগী সদস্য, এর আগে ১৯৯৮ সাল থেকে একটি অনুমোদিত সদস্য ছিল।
কুয়েত ২০১৯ এবং ২০২১ এসিসি অনূর্ধ্ব-১৯ এশিয়া কাপের জন্য যোগ্যতা অর্জন করেছে।
বর্ধমান মেডিক্যাল কলেজ ও হাসপাতাল
বর্ধমান মেডিক্যাল কলেজ ও হাসপাতাল  পশ্চিমবঙ্গের পূর্ব বর্ধমান জেলার বর্ধমান শহরে অবস্থিত একটি মেডিক্যাল কলেজ। এটি ১৯৬৯ সালে বর্ধমান বিশ্ববিদ্যালয় দ্বারা ‘বর্ধমান বিশ্ববিদ্যালয় মেডিকেল কলেজ’ হিসাবে প্রতিষ্ঠিত হয়। পরে এটি ১৯৭৬ সালের ৪ আগস্ট পশ্চিমবঙ্গ সরকার অধিগ্রহণ করে এবং বর্ধমান মেডিক্যাল কলেজটি পুনর্গঠন করে। বিদ্যায়তনটি প্রায় ৭৯ একর জুড়ে বিস্তৃত।
কয়রা
কয়রা নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
ডুমুরিয়া
ডুমুরিয়া নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
টাটকিনি
টাটকিনি (বৈজ্ঞানিক নাম:Cirrhinus reba) (Reba carp) হচ্ছে Cyprinidae পরিবারের Cirrhinus গণের একটি স্বাদুপানির মাছ।
বর্ণনা
দেহ লম্বা ও রুপালি বর্ণের। পৃষ্ঠীয়ভাগ অঙ্কীয়ভাগ অপেক্ষায় অধিক উত্তল। ছোট অবস্থায় পৃষ্ঠদেশ কালো, নিচের পাখনাতে কমলা রঙের হয় এবং পাখনাতে সূক্ষ্ম কালো দাগ আছে। বয়স বাড়ার সঙ্গে রং পাল্টে যায়। এ মাছের পৃষ্ঠপাখনার রশ্মির সংখ্যা ১১ থেকে ১২।
বিস্তৃতি
বাংলাদেশ, ভারত, পাকিস্তান পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।
মহারাজা রুদ্রনারায়ণ রায়মুখুটি
মহারাজা রুদ্রনারায়ণ রায়মুখুটি ( মহারাজা রুদ্রনারায়ণ রায়মুখুটি  )(১৬ শতক) ছিলেন বাঙ্গালার ভূরিশ্রেষ্ঠ সাম্রাজ্যের সম্রাট এবং ষোড়শ শতকে পূর্ব ভারতের সবচেয়ে শক্তিশালী হিন্দু শাসক । তিনি তার রাজ্যকে সামরিকভাবে সুসংহত ও শক্তিশালী করেন এবং উত্তরে বর্ধমান থেকে দক্ষিণে উড়িষ্যা পর্যন্ত ভূরিশ্রেষ্ঠ সাম্রাজ্য প্রসারিত করেন । তিনি ভূরিশ্রেষ্ঠ রাজ্য কে সেই সময়ের সবচেয়ে শক্তিশালী হিন্দু রাজ্যে রূপান্তরিত করেছিলেন । তিনি উড়িষ্যা সালতানাতের লোহানী পাঠান সুলতানদের সরাসরি বিরোধিতা শুরু করেন এবং কাররানী আফগানদের সম্মুখ যুদ্ধে পরাজিত করে পূর্ব ভারতে পাঠান শাসনের পতনের সামরিক ভিত্তি স্থাপন করেন ।
রাজত্ব
তাঁর পিতার মৃত্যুর পরে তিনি ভূরিশ্রেষ্ঠের সিংহাসন গ্রহণ করেছিলেন। একজন শাসক হিসেবে তিনি প্রথমে পেন্দো এবং দোগাছিয়া রাজপরিবারের দুটি শাখাকে একত্রিত করেছিলেন। এরপর তিনি দক্ষিণ পশ্চিম বাংলাকে তাঁর নিয়ন্ত্রণকে আনার জন্য মনোনিবেশ করেছিলেন এবং এর বেশিরভাগ অংশকে ভূরিশ্রেষ্ঠের আওতায় এনেছিলেন। তাঁর রাজ্যের অধীনে হাওড়া, হুগলি, পূর্ব মেদিনীপুর, পশ্চিম মেদিনীপুরের প্রধান অংশ এবং বর্ধমানের দক্ষিণ পশ্চিম অংশ এবং উড়িষ্যার উত্তর অংশ অন্তর্ভুক্ত ছিল। তিনি নৌবাহিনীকে সংগঠিত করেছিলেন। দামোদর এবং রনে  যুদ্ধ পারদর্শী বেশ কিছু লোক রাখেন। তিনি তমলুক, আমতা, উলুবেড়িয়া, খানাকুল, ছৌনাপুর এবং নস্করডাঙা থেকে সৈন্য সংগ্রহ করেছিলেন।
ত্রিবেণীর যুদ্ধ
নিজের অবস্থান সুসংহত করার পরে তিনি ওড়িশার উদীয়মান পাঠান সুলতানকে মোকাবিলার জন্য স্থানীয় সংঘবদ্ধকরণ করার দিকে মনোনিবেশ করেছিলেন এবং উড়িষ্যার গজপতি মুকুন্দদেবের সাথে যোগাযোগ করেছিলেন। তিনি কলিঙ্গ এর শাসক গজপতি মুকুন্দ দেবের সাথে জোট বেঁধেছিলেন। ১৫৬৫ সালে মুকুন্দদেব আকবরের আধিপত্য স্বীকার করেন এবং মুঘল বাদশাহের বিরুদ্ধে বিদ্রোহকারী গৌড়ের পাঠান সুলায়মান কররানিকে আক্রমণ করতে রাজি হন। ভূরিশ্রেষ্ঠ ও উড়িষ্যার সম্মিলিত বাহিনী ত্রিবেণীতে পাঠান বাহিনীর সাথে যুদ্ধ করেছিল। এই যুদ্ধে ভূরিশ্রেষ্ঠ বাহিনীকে নেতৃত্ব দেন রাজা রুদ্রনারায়ণের ভাই ও সেনাপতি রাজীবলোচন রায় । তুমুল যুদ্ধ শুরু হয় এবং পাঠান বাহিনী পুরোপুরি নাস্তানাবুদ হয়। সম্মিলিত বাহিনী অসাধারণ বীরত্ব ও সাহসিকতার পরিচয় দিয়েছিল। তাঁরা পাঠান সেনাবাহিনীকে আক্ষরিক অর্থে ধ্বংস করেছিলেন। এই বিজয়ের কারণে মহারাজা রুদ্রনারায়ণ সপ্তগ্রামের নিয়ন্ত্রণ অর্জন করেছিলেন। তিনি গঙ্গার তীরে গজগিরিতে একটি ঘাটে ত্রিবেণীতে একটি মন্দির নির্মাণ করেছিলেন।
মুকুন্দদেবের উপর কালাপাহাড়ের আক্রমণ
ত্রিবেণীর যুদ্ধে পরাজয়ের পর সুলায়মান কররানি শান্তি বজায় রাখতে বাধ্য হন। তিনি বুঝতে পেরেছিলেন যে রুদ্রনারায়ণের অন্যতম শক্তি হল তার ভাই ও সেনাপতি রাজীবলোচন । তাকে নিজের দলে আনতে পারলে তার ভুরিশ্রেষ্ঠ জয় অনেক সোজা হয়ে যাবে। ১৫৬৮ তে তিনি কালাপাহাড়কে আফগান সেনার নেতৃত্ব দিয়ে উড়িষ্যা আক্রমণ করতে পাঠালেন। উড়িষ্যার রাজা মুকুন্দদেব শোচনীয়ভাবে পরাজিত হলেন । উড়িষ্যার প্রধান শহর ও  ধর্মীয় স্থান কটক,  যাজপুর, সম্বলপুর, কোনার্ক, একামরোক্ষেত্র, পুরী ইত্যাদি  কেড়ে নেয়া হল। এক মতে শেষ পর্যন্ত কালাপাহাড় ওড়িশার সম্বলপুরে দেবী সমলেশ্বরীর দ্বারা নদীতে ডুবে মরেন। অন্যমতে  তিনি মহারাজ কংসনারায়ণ'র পাঠানদের হারিয়ে গৌড় বিজয়ের সময় বারেন্দ্র সেনার দ্বারা নিহত হন ।
কতলু খানের সাথে দ্বন্দ্ব
কালপাহাড়ের কারণে গৌড়ের সুলতানের সাথে ভূরিশ্রেষ্ঠের সুসম্পর্ক নষ্ট হয়। সুলেমান কররানীর মৃত্যুর পরে দাউদ খান কররানী মুঘলদের বিরুদ্ধে সাহায্যের জন্য রুদ্রনারায়ণকে রাজি করাতে চেষ্টা করেন কিন্তু ব্যর্থ হন। তার পরে কতলু খান আরও একবার তাঁর কাছে সাহায্যের জন্য যোগাযোগ করেছিলেন। কিন্তু তিনি তা প্রত্যাখ্যান করেছিলেন। এতে কতলু খান ভূরিশ্রেষ্ঠকে আক্রমণ করার সিদ্ধান্ত নেয়। কিন্তু ভূরিশ্রেষ্ঠ সেনা ও নৌবাহিনীর শক্তি দেখে ভয় পেয়ে সে পশ্চিম থেকে রাজ্য আক্রমণ করার সিদ্ধান্ত নিয়েছিল। আকবর যখন খবর পেল যে পাঠান সেনাবাহিনী বাংলার দিকে যাত্রা করছে তখন তিনি মান সিংহের পুত্র জগৎ সিংয়ের নেতৃত্বে ৫০০০ অশ্বারোহীর একটি সেনাদল প্রেরণ করেছিলেন। তিনি ভুরিশ্রেষ্ঠ ও বিষ্ণুপুরের কাছে  একটি জোট তৈরির আমন্ত্রণ জানান।
কতলু খান প্রথমে মান্দারনের গড়নায়েককে ভয় দেখানোর চেষ্টা করে এবং তাকে নিজের পক্ষে করার চেষ্টা করে। কিন্ত ব্যর্থ হলে দুর্গ আক্রমণ করে।  জেহানাবাদে আগত জগত সিং পশ্চিম থেকে কতলু খানকে আক্রমণ করেন। আর বিষ্ণুপুরের সৈন্যরা  উত্তর থেকে  এবং ভূরিশ্রেষ্ঠের সৈন্যরা পূর্ব থেকে আক্রমণ করেছিল। যুদ্ধে দুর্গের সেনাপতি এবং কতলু খান নিহত হন। এই যুদ্ধে গুরুতর আহত হয়েছিলেন জগৎ সিং। মহারাজা রুদ্রনারায়ণ তাকে পাঠান সেনাপতি ওসমান খানের হাত থেকে বাঁচিয়ে বিষ্ণুপুরে নিয়ে  যান এবং তাঁর চিকিৎসা করেছিলেন। পাঠান সেনাপতি  ওসমান খান যুদ্ধে হেরে তার বাহিনী নিয়ে ওড়িশায় পালিয়ে গেলেন।
রাম দাস মালাঙ্গার
রাম দাস মালাঙ্গার একজন ভারতীয় রাজনীতিবিদ এবং ভারতীয় জনতা পার্টির সদস্য ছিলেন। মালাঙ্গার উনা জেলার কুটলেহর আসন থেকে হিমাচল প্রদেশ বিধানসভার সদস্য ছিলেন।  মালাঙ্গার ১৯৯৯ থেকে ২০০৩ সাল পর্যন্ত হিমাচল প্রদেশ বিধানসভার ডেপুটি স্পিকারের দায়িত্ব পালন করেছিলেন।
দরজাসমূহের বই
thumb|right|250px|পৃথিবীর চারজন লোক: একজন [[প্রাচীন লিবিয়া|লিবিয়ান, একজন নুবিয়ান, একজন এশিয়াটিক, এবং একজন মিশরীয়। সেটি প্রথম-এর কবরে একটি প্রাচীরে ভিত্তিতে অঙ্কিত করা হয়েছে।]] দরজাসমূহের বই বা দরজারগুলোর বই হল নতুন রাজ্যের সময়কালীন একটি গুরুত্বপূর্ণ প্রাচীন মিশরীয় অন্ত্যোষ্টিক্রিয়ার গ্রন্থ। গ্রন্থটিতে সাধারণভাবে, একটি সম্প্রতি মৃত আত্মার পরবর্তী জীবনের যাত্রার কথা, কিছু নিয়ম, রাত্রিতে সূর্য দেবতার পাতাল অতিক্রম এবং সেখানে খারাপ শক্তিসমূহ (তার মধ্যে রয়েছে আপোপিস সাপ) তাকে সকালে উঠে বাধা দেয়, এর বিরুদ্ধে তার লড়াইের কথা বর্ণনা করে। মৃত আত্মাকে যাত্রাপথে অনেকগুলো দরজা অতিক্রম করতে হয়। প্রত্যেক দরজা একটি ভিন্ন দেবীর সঙ্গে সংযুক্ত করা, এবং মৃত আত্মাকে সেই বিশেষ চরিত্রের দেবীকে চিনতে হবে। গ্রন্থে ইঙ্গিত করে যে, কিছু লোকেরা এই যাত্রায় সহ্মম হয়, কিন্তু যারা সহ্মম না হয় তাদেরকে একটি অগ্নির হ্রদে ফেলে দেয়া হয়, যেখানে তারা দৈহিক তীব্র যন্ত্রণায় ভুগবে।
"দরজাসমূহের বই" বইটি প্রতীয়মান হয় XVIII রাজবংশের শেষের দিকে এবং একে সাধারণভাবে অন্ত্যোষ্টিক্রিয়ার ঘড়ে অথবা অনেক কবরের প্রথম ঘড়ের স্তম্ভগুলোতে লেখা হয়েছে। যদিও বইটি XX রাজবংশ থেকে XXVI রাজবংশ পর্যন্ত কাঠের শবধার লিপিখাচিত করা হয়।
শ্রেণীবিন্যাস
আজ "দরজাসমূহের বই"-এর সর্বাপেক্ষা বিখ্যাত প্রসঙ্গটি হচ্ছে মিশরীয়দের মনুষ্যত্বের জাতি ভেদ করণ, তারা রীতিসম্মত চারটি শ্রেণীতে ভাগ করেছে "মিশরীয়", "এশিয়াটিক", "লিবীয়" এবং "নুবিয়ান"। এ গুলো ফুটিয়ে তুলে ধরে পরবর্তী জীবনে ঢুকতে।
নতুন রাজ্যের অনেক কবরসহ, হোরেমহেব থেকে রামসেস VII ফেরাউনদের কবর গুলোতেও গ্রন্থটি এবং চিত্রটি দেখতে পাওয়া যায়। এগুলো সেননেডজেম এর কবরেও দেখতে পাওয়া যায়। সে ছিল দেইর এল-মেদিনা গ্রামের একজন শ্রমিক, চিত্রশিল্পি এবং কারিগর, যে নতুন রাজ্যের ফেরাউনদের কবর গুলো তৈরি করেছে।
রজার টোজ
রজার গ্রাহাম টোজ (Roger Twose; জন্ম: ১৭ এপ্রিল, ১৯৬৮) ইংল্যান্ডের টোরকুয়ায়ে এলাকায় জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়ে নিউজিল্যান্ডের পক্ষে ১৬ টেস্ট ও ৮৭টি একদিনের আন্তর্জাতিকে অংশগ্রহণ করেছেন। প্রথম-শ্রেণীর ইংরেজ কাউন্টি ক্রিকেটে ডেভন ও ওয়ারউইকশায়ারের প্রতিনিধিত্ব করেছেন। নিউজিল্যান্ডীয় প্রথম-শ্রেণীর ক্রিকেটে সেন্ট্রাল ডিস্ট্রিক্টস ও ওয়েলিংটনের পক্ষে খেলেছেন। দলে তিনি মূলতঃ বামহাতি ব্যাটসম্যানের দায়িত্ব পালন করেছেন। এছাড়াও, ডানহাতে মিডিয়াম পেস বোলিং করতেন 'দ্য সুইচ-হিটার' ডাকনামে পরিচিত রজার টোজ।
প্রারম্ভিক জীবন
ইংল্যান্ডে জন্মগ্রহণকারী টোজ টনটনের কিংস কলেজে অধ্যয়ন করেছেন। এ সময়েই ওয়ারউইকশায়ারের অন্যতম খেলোয়াড়ের মর্যাদা উপভোগ করতেন। ১৯৯১-৯২ মৌসুমে নিউজিল্যান্ডে খেলতে যান। একপর্যায়ে স্পষ্ট হয়ে যায় যে, তাকে আর ইংরেজ দলে ঠাঁই দেয়া হবে না। কয়েক মৌসুম নিউজিল্যান্ডে বেশ ভালো খেলেন। ফলশ্রুতিতে নিউজিল্যান্ড দলে খেলার জন্য মনোনীত করা হয় ও ১৯৯৫ সালে নিউজিল্যান্ড দলের সদস্যরূপে ভারত সফরে যান।
নিউজিল্যান্ড দলে প্রতিষ্ঠা পেতে তাকে যথেষ্ট বেগ পেতে হয়েছিল। খেলায় ধারাবাহিকতা না থাকায় টেস্ট ও একদিনের দল থেকে বাদ দিতে হয়। তবে, কয়েক বছর ক্রীড়াশৈলীর আশানুরূপ উন্নতি ঘটায় ১৯৯৮-৯৯ মৌসুমে নিউজিল্যান্ড দলে পুনরায় ফিরে আসেন। এরপর থেকে বিশ্বের অন্যতম সেরা একদিনের ক্রিকেটার হিসেবে পরিচিতি পান ও 'দ্য সুইচ-হিটার' ডাকনাম লাভ করেন। এরপর ভারত ও দক্ষিণ আফ্রিকার বিপক্ষে নিজেকে মেলে ধরেন।
খেলোয়াড়ী জীবন
২৫ অক্টোবর, ১৯৯৫ তারিখে স্বাগতিক ভারতের বিপক্ষে টেস্ট ক্রিকেটে অভিষেক ঘটে রজার টোজের। একই দলের বিপক্ষে ১৫ নভেম্বর, ১৯৯৫ তারিখে ওডিআই অভিষেক হয় তার। ১৯৯৯ সালের ক্রিকেট বিশ্বকাপে নিউজিল্যান্ডের সফলতম ব্যাটসম্যানের মর্যাদা পান। ৭৯.৫০ গড়ে ৩১৮ রান তুলেন তিনি। এ সময়ে দূরশিক্ষণে বিশ্ববিদ্যালয়ের পড়াশোনা সম্পন্ন করতে থাকেন।
টেস্ট ক্রিকেট থেকে অবসর নেয়ার পর একদিনের আঙ্গিনায় ধারাবাহিক ক্রীড়ানৈপুণ্যে ভাস্বর হন। বিশ্ব ক্রিকেট র‌্যাঙ্কিংয়ে ২য় স্থানে পৌঁছেন। ২০০০ সালে দক্ষিণ আফ্রিকা সফরে সেঞ্চুরি করে স্বর্ণশিখরে আরোহণ করেন। দীর্ঘ ৭৫ খেলার পর ওডিআইয়ে একমাত্র সেঞ্চুরিটি হাঁকান। এ ফলাফলের ফলে নিউজিল্যান্ড ক্রিকেটে আমরা ছয়, চার চাই ও টোজ দলকে জয় এনে দেবেন এ আস্থা ও বিশ্বাসবোধ গড়ে উঠে।
২০০০-০১ মৌসুমে আইসিসি চ্যাম্পিয়ন্স ট্রফিতে নিউজিল্যান্ডের অন্যতম খেলোয়াড় ছিলেন তিনি। শক্তিধর পাকিস্তানকে সেমি-ফাইনালে হারানোর পর চূড়ান্ত খেলায় ভারতের বিপক্ষে দলের জয়ে প্রভূতঃ ভূমিকা রাখেন। চ্যাম্পিয়ন্স ট্রফি জয়ের ফলে নিউজিল্যান্ড দল আইসিসির বৃহৎ আকারের প্রতিযোগিতায় প্রথম শিরোপা পায়।
এর পরপরই ক্রিকেটের বাইরে অন্য জগতের সাথে জড়িয়ে পড়েন। ২০০১ সালে পাকিস্তান সফরে তার দূর্বল ক্রীড়াশৈলীর চিত্র ধরা পড়ে। ঐ বছরই তিনি আন্তর্জাতিক ক্রিকেট থেকে অবসরের ঘোষণা দেন। এরপর তিনি ব্যাংকিং খাতে চাকুরি নেন। ৩৮.৮১ গড়ে ওডিআইয়ে রান তুলেন যা ২,০০০-এর অধিক রান সংগ্রহকারী যে-কোন নিউজিল্যান্ডীয় ব্যাটসম্যানের তুলনায় বেশি।
ক্রিকেট বিশ্বকাপ
১৯৯৬ সালে ভারত, পাকিস্তান ও শ্রীলঙ্কায় যৌথভাবে অনুষ্ঠিত ক্রিকেট বিশ্বকাপের ৬ষ্ঠ আসরে খেলেন। ২৭ ফেব্রুয়ারি, ১৯৯৬ তারিখে উইলস বিশ্বকাপের ১৯তম খেলায় সংযুক্ত আরব আমিরাতের বিপক্ষে ফয়সালাবাদের ইকবাল স্টেডিয়ামে অনুষ্ঠিত ঐ খেলায় রজার টোজ ১১২ বল মোকাবেলায় ৯২ রান তুলে দলকে ১০৯ রানের বিরাট ব্যবধানের জয়ে প্রভূতঃ সহায়তা করেন। খেলায় তিনি ম্যান অব দ্য ম্যাচের পুরস্কার লাভ করেন। ঐ প্রতিযোগিতায় তার দল কোয়ার্টার-ফাইনালে উপনীত হলেও অস্ট্রেলিয়ার কাছে পরাজিত হয়ে প্রতিযোগিতা থেকে বিদায় নেয়।
এরপর ১৯৯৯ সালের ক্রিকেট বিশ্বকাপে ভারতের বিপক্ষে ৭৭ বলে অপরাজিত ৬০ রান তুলে দলকে ৫ উইকেটের ব্যবধানের জয়ে সবিশেষ ভূমিকা গ্রহণ করেন। সেমি-ফাইনালে উঠলেও নিউজিল্যান্ড দল পাকিস্তানের কাছে ৯ উইকেটে পরাজিত হয়।
তাকলা মাকান মরুভূমি
thumb|right|300px|মানচিত্রে তাকলামাকান মরুভূমির অবস্থান thumb|right|300px|তাকলা মাকান মরুভূমির একটি দৃশ্য thumb|right|300px|তাকলা মাকান মরুভূমিতে বাসকারী একজন উইগুর জাতির লোক thumb|right|300px|তাকলা মাকান মরুভূমির প্রধান পশু: পশমী উট
তাকলা মাকান (উইগুর ভাষায়: تەكلىماكان قۇملۇقى) উত্তর-পশ্চিম চীনের শিঞ্চিয়াং উইগুর স্বায়ত্বশাসিত প্রদেশে, দক্ষিণে পামির ও কুনলুন পর্বতমালা এবং উত্তরে তিয়ান শান পর্বতমালার মধ্যে অবস্থিত একটি মরুভূমি। এটি পূর্ব-পশ্চিমে প্রায় ১০০০ কিলোমিটার প্রশস্ত এবং উত্তর-দক্ষিণে প্রায় ৪০০ কিলোমিটার দীর্ঘ। এর মোট আয়তন প্রায় ২,৭০,০০০ বর্গকিলোমিটার।
তাকলা মাকান মরুভূমির মধ্যভাগে কোন বৃষ্টি পড়ে না বললেই চলে এবং এই এলাকাটি প্রাণহীন। তবে মরুভূমির ভেতর দিয়ে পাহাড় থেকে নেমে আসা অনেকগুলি ক্ষুদ্র নদী চলে গেছে এবং মরুভূমির স্থানে স্থানে মরূদ্যানের সৃষ্টি করেছে। এদের মধ্যে কেরিয়া, হোতান, কার্কান ও কাখগার নদীগুলির নাম উল্লেখযোগ্য। মরুভূমির উত্তর সীমা ঘেঁষে তারিম নদীটি প্রবাহিত হয়েছে। সবচেয়ে বড় মরূদ্যানগুলি মরুভূমির উত্তর-পশ্চিম ও দক্ষিণ-পশ্চিম অংশে অবস্থিত। সম্প্রতি চীন সরকার মরুভূমির দক্ষিণ প্রান্তে অবস্থিত হোতান শহর এবং উত্তর প্রান্তে অবস্থিত লুন্তাই শহরের মধ্যে মরুভূমির মধ্য দিয়ে একটি মহাসড়ক নির্মাণ করেছেন।
অতীতে একসময় তাকলা মাকান একটি উর্বর অঞ্চল ও বৌদ্ধ সভ্যতার একটি কেন্দ্র ছিল। ধীরে ধীরে অঞ্চলটির মরুকরণ ঘটে এবং এটি একটি জনশূন্য এলাকায় পরিণত হয়। প্রাচীন রেশম পথের দুইটি উপপথ তাকলা মাকানের প্রান্তে অবস্থিত মরূদ্যানগুলি দিয়ে চলে গেছে। ১৩শ শতকে ইতালির ভেনিসের বিখ্যাত অভিযাত্রী মার্কো পোলো তাকলা মাকান মরুভূমির শাচে ও হোতান নামের মরূদ্যান দুইটি দেখে যান। বর্তমানে এই মরূদ্যানগুলিতে মূলত উইগুর জাতির লোকেরা বাস করে।
দীপনির্বাণ
দীপনির্বাণ ১৮৭৬ সালে প্রকাশিত স্বর্ণকুমারী দেবী লিখিত একটি উপন্যাস। এটি ছিল স্বর্ণকুমারী দেবীর প্রথম উপন্যাস। এটি কোন বাঙ্গালী নারীর লেখা প্রথম উপন্যাস। ১৮৫২ সালে হানা ক্যাথরিন মুলেনস তার ফুলমণি ও করুণার বৃত্তান্ত প্রকাশ করে বাংলা ভাষার প্রথম ঔপন্যাসিকের মর্যাদা লাভ করেন। দীপনির্বাণ ছিল জাতীয়তাবাদী ভাবে অনুপ্রাণিত এক উপন্যাস।
তেরখাদা
তেরখাদা নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
ক্লাইমেট চেঞ্জ ডিনায়াল
ক্লাইমেট চেঞ্জ ডিনায়াল: হেডস ইন দ্য সান্ড হায়ডন ওয়াশিংটন এবং জন কুকের ২০১১ সালে রচিত জলবায়ু পরিবর্তন অস্বীকার সম্পর্কিত একটি অ-কল্পকাহিনী বই যাতে নওমির ওরেসেকের একটি মুখবন্ধ রয়েছে। বইটি লেখার আগে ওয়াশিংটনের পরিবেশ বিজ্ঞান বিষয়ে পড়ালেখা ছিল; অন্যদিকে কুক পদার্থবিদ্যায় শিক্ষিত, স্কেপটিকাল সায়েন্স ওয়েবসাইটটি প্রতিষ্ঠা (২০০৭) করেন যা বৈশ্বিক উষ্ণায়নের পিয়ার-রিভিউড প্রমাণকে সংকলন করে। বইটি প্রথম হার্ডকভার এবং পেপারব্যাক ফর্ম্যাটে ২০১১ সালে রাউটলেজের অঙ্গসংস্থা আর্থস্ক্যান প্রকাশ করে।
বইটি জলবায়ু পরিবর্তন অস্বীকারের গভীর বিশ্লেষণ, যুক্তিখণ্ডন এবং একাধিক যুক্তি থেকে পর্যায়ক্রমে জলবায়ু পরিবর্তনের বৈজ্ঞানিক পিয়ার-রিভিউড জার্নালের শুমারি থেকে প্রমাণ দিয়ে তাদের অস্বীকার করে। লেখকরা দৃঢ়ভাবে দাবি করেছেন, জলবায়ু পরিবর্তন অস্বীকারকারীরা তাদের নির্দিষ্ট দৃষ্টিকোণকে সমর্থন করার উদ্দেশ্যে কিছু পছন্দনীয় তথ্য ব্যবহার করেছেন এবং জলবায়ু বিজ্ঞানীদের মতামতের অখণ্ডতার উপর আক্রমণ করেছেন। ওয়াশিংটন এবং কুক বৃহত্তর জনসাধারণে জলবায়ু-পরিবর্তন অস্বীকারের ঘটনাটি পরীক্ষা করার জন্য সামাজিক বিজ্ঞানের তত্ত্ব ব্যবহার করেছেন এবং একে একটি রোগ হিসেবে উল্লেখ করেছেন।
বইটি জীবাশ্ম জ্বালানী শিল্প কর্তৃক জলবায়ু পরিবর্তন অস্বীকারের জন্য আর্থিক সহায়তার সন্ধান করেছে এবং বলেছে যে সংস্থাগুলি এই বিষয়ে জনমতকে প্রভাবিত করার চেষ্টা করেছে। ওয়াশিংটন এবং কুক লিখেছেন যে রাজনীতিবিদেরা প্রায়শই অপ্রাসঙ্গিক কথা বলে জনগণের ভাবনাকে কোনো বিষয় থেকে দূরে রাখতে চেষ্টা করে এবং জলবায়ু পরিবর্তন বিষয়ে জনমতকে বিক্ষিপ্ত করতে তারা এই পদ্ধতি ব্যবহার করছে। লেখকরা এই সিদ্ধান্তে পৌঁছেছেন যে জনসাধারণ যদি অস্বীকৃতি জানাতে অসম্মত হয় তবে জলবায়ু পরিবর্তনের সমস্যাটির বাস্তব সমাধান করা সম্ভব।
বইটি সম্পর্কে তাঁর গবেষণা এবং জলবায়ু পরিবর্তনের বিজ্ঞানকে সাধারণ মানুষের কাছে পৌঁছানোর প্রচেষ্টার জন্য জন কুক ২০১১ সালের অস্ট্রেলিয়ান মিউজিয়াম ইউরেকা পুরস্কার জিতেছিলেন। 'ক্লাইমেট চেঞ্জ ডিনায়াল' যেসকল প্রকাশনা সংস্থা থেকে ইতিবাচক পেয়েছেন: দ্য ইকোলজিস্ট ইসিওএস পত্রিকা, একাডেমিক জার্নাল ন্যাচারেস সাইন্সেস সোসাইটিস, এবং নিউ সাউথ ওয়েলস টিচার্স ফেডারেশন প্রকাশিত জার্নাল এডুকেশন।
পটভূমি
অস্ট্রেলিয়ান পরিবেশ বিজ্ঞান গবেষক হ্যাডন ওয়াশিংটন এবং জন কুক সহলেখক হিসেবে বইটি লিখেন। বইটি লেখার আগে ওয়াশিংটন পরিবেশ বিজ্ঞানী হিসাবে ৩০ বছরেরও বেশি সময় ধরে কাজ করেছেন। পরিবেশ বিজ্ঞান বিষয়ক তাঁর পূর্বে প্রকাশিত বইগুলোর মধ্যে রয়েছে: ইকোসোলিউশনস (১৯৯১), অ্যা সেন্স অব ওয়ান্ডার (২০০২), এবং দ্য ওয়াইল্ডারনেস নট (২০০৯)। 2015 সালে ওয়াশিংটন নিউ সাউথ ওয়েলস বিশ্ববিদ্যালয়ের পরিবেশ গবেষণা স্টাডির একজন ভিজিটিং ফেলো ছিলেন।
কুক পদার্থবিদ্যা নিয়ে পড়াশোনা করেন। বইটি লেখার আগে কুক স্কেপটিকাল সায়েন্স নামে ওয়েবসাইটন প্রতিষ্ঠা করেছিলেন, যা জলবায়ু পরিবর্তনের পিয়ার-রিভিউড প্রমাণকে সংকলন করে।  জলবায়ু পরিবর্তনের জন্য বৈজ্ঞানিক ঐকমত্যের বিরুদ্ধে বিভিন্ন ব্যক্তির করা বিতর্কিত মন্তব্য প্রতিটি তালিকা ধরে ধরে খণ্ডন করেন এবং সেগুলোকে নিজের  ওয়েবসাইটে স্থান দেন। ক্লাইমেট চেঞ্জ ডিনায়াল: হেডস ইন দ্য স্যান্ড প্রকাশের পরে কুক ক্লাইমেট চেঞ্জ সাইন্স: এ মডার্ন সিন্থেসিস ভলিউম ১ - দ্য ফিযিক্যাল ক্লাইমেট (২০১৩) নামের বইয়ে সহলেখক ছিলেন। 2015 সালে, কুক কুইন্সল্যান্ড বিশ্ববিদ্যালয়ে ক্লাইমেট কমুনিকেশনের ফেলো হিসেবে কাজ করেন।
ক্লাইমেট চেঞ্জ ডিনায়াল: হেডস ইন দ্য স্যান্ড ২০১১ সালে রাউটলেজের অঙ্গসংস্থা আর্থস্ক্যান প্রথম প্রকাশ করে। হার্ডকভার এবং পেপারব্যাক উভয় সংস্করণই ২০১১ সালের এপ্রিলে প্রকাশিত হয়। একই বছর প্রকাশক একে বৈদ্যুতিন বইয়ের আকারে প্রকাশ করেন। রাউটলেজ ২০১২ সালে একটি দ্বিতীয় ই-বুক প্রকাশ প্রকাশ করে।  ২০১৩ সালের মে মাস থেকে Amazon.com থেকে বইটি কিন্ডলে মাধ্যমে পাওয়া যায়।
সংক্ষিপ্তসার
ক্লাইমেট চেঞ্জ ডিনায়াল: হেডস ইন দ্য স্যান্ড জলবায়ু পরিবর্তন অস্বীকারের বিশদ বিশ্লেষণ এবং যুক্তিখণ্ডন উপস্থাপন করে। বইয়ের মুখবন্ধে নাওমি ওরেস্কেস লিখেছেন যে মানুষ ভীতি থেকে জলবায়ু পরিবর্তনকে অস্বীকার করে। বইটি বৈশ্বিক উষ্ণায়নের বিরুদ্ধে বিভিন্ন যুক্তি পরীক্ষা করে এবং প্রতিটি যুক্তির বৈধতা নিয়ে বিতর্ক করার জন্য বৈজ্ঞানিক ঐকমত্য পিয়ার-রিভিউড প্রমাণ ব্যবহার করে। জলবায়ু পরিবর্তন অস্বীকারকারীদের ব্যবহৃত পদ্ধতির মূল্যায়ন করা হয়; এর মধ্যে রয়েছে: তাদের নির্দিষ্ট দৃষ্টিকোণকে সমর্থন করার জন্য খণ্ডায়িত উপাত্ত ব্যবহার করা, অস্বীকারকারীদের পক্ষ থেকে জলবায়ু পরিবর্তনের প্রমাণের জন্য উচ্চতর আলোচনার দাবি করা এবং জলবায়ু বিজ্ঞানীদের মূল্যবোধের সমালোচনা। <cite class="citation journal cs1" data-ve-ignore="true" id="CITEREFWilliams2011">Williams, Jeremy (12 May 2011). "Climate Change Denial". The Ecologist. ISSN [//www.worldcat.org/issn/0012-9631 0012-9631]. OCLC [//www.worldcat.org/oclc/263593196 263593196]. Archived from the original on 15 September 2015. Retrieved 31 October 2015. CS1 maint: discouraged parameter (link) বইটিতে ব্যাখ্যা দেওয়া হয়েছে যে নির্দিষ্ট কিছু ব্যক্তি এবং বৃহত্তর জনতা জলবায়ু পরিবর্তনের বৈজ্ঞানিক ঐকমত্যকে অস্বীকার করার প্রবণতা কেন প্রদর্শন করে।
লেখকরা সামাজিক বিজ্ঞান তত্ত্ব ব্যবহার করে অস্বীকারের বিস্তৃত ধারণা নিয়ে আলোচনা করেন এবং লক্ষ্য করেন যে, যখন ব্যক্তি নিজের ক্রিয়াকলাপে ভীত বা লজ্জিত হয়, তখন সমাজে এধরনের ঘটনা ঘটে। যখন এই পরিস্থিতি ব্যক্তি থেকে বিস্তৃত সমাজে প্রসারিত হয়, তখন এটি রোগ হিসেবে আবির্ভূত হয়। বইটি জলবায়ু পরিবর্তনকে অস্বীকার করাকে এই গ্রহ বিধ্বংসীকারী একটি রোগ হিসেবে চিহ্নিত করে। লেখকরা দুঃখপ্রকাশ করেছেন যে জলবায়ু পরিবর্তন সম্পর্কিত ক্রমবর্ধমান বৈজ্ঞানিক ঐকমত্য এবং এই বিষয়ে বৃহত্তর জনগণের মধ্যে অস্বীকৃতি যুগপত বৃদ্ধি সম্পূর্ণভাবে বিপরীতভাবে সম্পর্কযুক্ত।
জীবাশ্ম জ্বালানী শিল্পের ব্যবসায়িক সংস্থা কর্তৃক লাভের উদ্দেশ্যে জনগণের মতামতকে প্রভাবিত করার বিষয়ে এই বই মতামত দিয়েছে। ওয়াশিংটন এবং কুক লিখেছেন যে রাজনীতিবিদরা প্রায়শই প্রচারের অংশ হিসেবে জোরপূর্বক কিছু শব্দ ব্যবহার করেন যাতে তারা জলবায়ু পরিবর্তন সম্পর্কে কিছু করার চেষ্টা করে থাকেন বলে প্রতীয়মান হয়, যদিও বাস্তবে এই বিষয়টিতে তাদের ভূমিকা ততটা জোরালো নয়। লেখকেরা নিজেই ব্যাপক জনগণের মধ্যে অস্বীকারের একটি বৃহত্তর স্তর চিহ্নিত করতে যান। তাদের যুক্তি হলো বৈজ্ঞানিক ঐকমত্যের নিষ্ক্রিয়তা এবং প্রতিরোধের মাধ্যমে সমাজ জলবায়ু বিজ্ঞানকে অস্বীকার করতে সক্ষম হবে। লেখকেরা সিদ্ধান্তে এসেছেন যে, জনসাধারণ যদি জলবায়ু পরিবর্তনকে অস্বীকার করা বন্ধ করে দেয় তবে সমস্যাটি বাস্তবেই সমাধান করা যেতে পারে।
যেভাবে গৃহীত হয়
থাম্ব|২০১১ সালে অস্ট্রেলিয়ান যাদুঘর বইটির সহলেখক জন কুক ২০১০ সালের জলবায়ু পরিবর্তন বিষয়ক জ্ঞান প্রচার এবং জলবায়ুবিজ্ঞানকে জনসাধারণের বোধগম্য করার জন্য নিউ সাউথ ওয়েলস সরকার থেকে অস্ট্রেলিয়ান যাদুঘর ইউরেকা পুরস্কার জিতেছিলেন। কুইন্সল্যান্ড গ্লোবাল চেঞ্জ ইনস্টিটিউটের পরিচালক অধ্যাপক ওভে হোইগ-গুল্ডবার্গ কুকের গবেষণা এবং ' ক্লাইমেট চেঞ্জ ডিনায়াল'  লেখাকে সম্মান জানিয়েছেন এবং পুরস্কার জয়ের পিছনে একে যুক্তি হিসাবে উল্লেখ করেছেন।
দ্য ইকোলজিস্ট বইটি পর্যালোচনা করে এটিকে 'ভাল গবেষণাপূর্ণ এবং তথ্যবহুল পাদটীকা সম্পন্ন' বলে উল্লেখ করেছে। পর্যালোচনাটি উপসংহারে বলেছে যে  'ক্লাইমেট চেঞ্জ ডিনায়াল'  একটি বিজ্ঞ এবং সময়োচিত বই। এটি পাঠকের দাবিদার। মেরি-লু কনসিডাইন ইসিওএস ম্যাগাজিনে লিখেছেন যে বইটি পিয়ার-রিভিউড প্রমাণ ব্যবহার করে প্রতিটি অপযুক্তিকে তীক্ষ্ণ ও সূক্ষ্মভাবে খণ্ডিত করে। যারা পূর্বে স্কেপটিকাল সায়েন্স ওয়েবসাইটটি দেখেছিলেন এবং পরবর্তীতে ওয়েবসাইটে আরো বিস্তৃত বিষয় সম্পর্কে জানতে চান, কনসিডাইন তাদের জন্য বইটি সুপারিশ করেছেন।
ন্যাচারস সায়েন্সেস সোসাইটিস একাডেমিক জার্নালে বইটির পর্যালোচনাতে লেখকদের থিসিস বিশ্লেষণে দক্ষতার প্রশংসা করা হয়েছে: "এই বইটি দেখায় যে আমরা কীভাবে অস্বীকার ভেঙে বাস্তবতা মেনে নিতে পারি এবং এভাবে জলবায়ু সংকট সমাধান করতে পারি।"। নাটচার সায়েন্সেস সোসাইটিস একাধিকবার বইটিকে সুপারিশ করছিল এবং উপসংহারে জানায় যে: "এটি বিজ্ঞানী, বিশ্ববিদ্যালয়ের শিক্ষার্থী, জলবায়ু পরিবর্তনে নিযুক্ত কর্মীদের পাশাপাশি সাধারণ মানুষকে অস্বীকার ত্যাগ করে পদক্ষেপ নিতে শিক্ষা দিবে"।
নিউ সাউথ ওয়েলস টিচার্স ফেডারেশনের 'এডুকেশন' নামের জার্নালে জেইন কিটসন এই বইটি পর্যালোচনা করেছেন। কিটসন প্রয়োজনীয়তার প্রেক্ষাপটে এই কাজটি সময়োপযোগী এবং গুরুত্বপূর্ণ হিসাবে বর্ণনা করেছেন: "জলবায়ু পরিবর্তন সত্যিকার অর্থে আমাদের নিয়ন্ত্রণের বাইরে চলে যাওয়ার আগে এটি পড়া খুবই গুরুত্বপূর্ণ"। তিনি উপসংহারে বলেন: "আমরা কেবলই আশা করতে পারি যে, জলবায়ু অস্বীকারকারীরা বইটি পড়বে যাতে আমরা একটি টেকসই পরিবেশের দিকে আমাদের বাধাবহুল যাত্রা শুরু করতে পারি।"
শ্রেষ্ঠ পোশাক পরিকল্পনা বিভাগে ফিল্মফেয়ার পুরস্কার
শ্রেষ্ঠ পোশাক পরিকল্পনা বিভাগে ফিল্মফেয়ার পুরস্কার হল ভারতের চলচ্চিত্রে পোশাক পরিকল্পনার স্বীকৃতি হিসেবে ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৯৫ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। মনীষ মালহোত্রা এই বিভাগে প্রথম পুরস্কার বিজেতা। ডলি আহলুওয়ালিয়া সর্বাধিক তিনবার এই পুরস্কার অর্জন করেন।
সেফ হাউস
সাউন্ডট্র্যাক
চলচ্চিত্রটির আবহ সংগীতের সুরারোপ করেন রামিন জাওয়াদি। যেসব গান চলচ্চিত্রটিতে ব্যবহার করা হয়েছে কিন্তু সাউন্ডট্র্যাক অ্যালবামে নেই সেগুলো হল:
আর্কিবল্ড ক্যাম্পবেল
আর্কিবল্ড ক্যাম্পবেল (Archibald Campbell) (২০ এপ্রিল ১৮০৫- ৫ নভেম্বর ১৮৭৪) ছিলেন একাধারে সফল চিকিৎসক, খ্যাতনামা উদ্ভিদ বিজ্ঞানী এবং অন্যদিক একজন সফল প্রশাসক। তার স্মরণে কলকাতার শিয়ালদহে ১৮৭৩ খ্রিস্টাব্দে প্রতিষ্ঠিত মেডিক্যাল স্কুল ১৮৮৪ খ্রিস্টাব্দে ক্যাম্পবেল মেডিক্যাল স্কুল নামে পরিচিত হয়। পরবর্তীতে স্বাধীনতার পর ১৯৫০ খ্রিস্টাব্দে অবশ্য 'ক্যাম্পবেল মেডিক্যাল স্কুল' পরিবর্তিত হয় নীলরতন সরকার মেডিক্যাল কলেজ ও হাসপাতাল নামে।
জন্ম ও শিক্ষা জীবন
আর্কিবল্ড ক্যাম্পবেল ১৮০৫ খ্রিস্টাব্দের ২০ এপ্রিল যুক্তরাজ্যের আইল দ্বীপের পোর্ট এলেনে জন্মগ্রহণ করেন। পিতা ক্যাম্পবেল ছিলেন লেফটেন্যান্ট ও মাতা হেলেন। তিনি প্রথমে গ্লাসগোতে ও পরে এডিনবার্গ বিশ্ববিদ্যালয়ে চিকিৎসাবিদ্যা নিয়ে পডাশোনা করেন। ১৮২৭ খ্রিস্টাব্দে তিনি এমডি স্নাতক ডিগ্রি অর্জন করেন।
কর্মজীবন
তিনি ১৮২৭ খ্রিস্টাব্দের ৮ মে  ব্রিটিশ ইস্ট ইন্ডিয়া কোম্পানির বেঙ্গল মেডিক্যাল সার্ভিসে যোগ দেন। ১৮২৮ খ্রিস্টাব্দে মিরাটে ঘোডার আর্টিলারিতে আসেন ১৮৩২ খ্রিস্টাব্দে নেপালের কাঠমান্ডুতে প্রকৃতিবিদ ব্রায়ান হজসনের অধীনে সার্জন পদে যোগ দেন। ক্যাম্পবেলের  কর্মজীবনে হজসনের যথেষ্ট প্রভাব পড়েছিল। ১৮৪০ খ্রিস্টাব্দে ব্রিটিশ শাসক তাকে উত্তর-পূর্ব ভারতের দার্জিলিং-এ প্রথম এক আরোগ্য কেন্দ্রের সুপারিনটেনডেন্ট হিসাবে নিযুক্ত করে। ১৮৪৪ খ্রিস্টাব্দের ১৬ জানুয়ারি তিনি সার্জন পদে উন্নীত হন। তিনি চিকিৎসকের মহান দায়িত্বের সঙ্গে সেই অঞ্চলের জাতিতত্ত্ব, অর্থনৈতিক উদ্ভিদবিদ্যা বিষয়ে বিশেষভাবে আগ্রহ প্রকাশ করেন। পুলিশ সুপারের পদ লাভ করে তিনি দার্জিলিং শহর গড়ে তুলতে সচেষ্ট হন। দার্জিলিং অঞ্চলে মূলত পাঁচটি উপজাতি, লেপচা, মুরমিস, তিব্বতি, লিম্বু ও মেচিদের বসবাস ছিল। এরা  ভুটানি ও নেপালিদের দ্বারা নিগৃহীত হত। লর্ড অকল্যান্ডের ইচ্ছানুসারে ক্যাম্পবেল এই অঞ্চলের অর্থনৈতিক উন্নয়নের জন্য বিভিন্ন ব্যবস্থা গ্রহণ করেন। ক্যাম্পবেল দায়িত্ব নেওয়ার আগে ১৮৩৯ খ্রিস্টাব্দের দার্জিলিং-এর  জনসংখ্যা ছিল একশোরও কম। কিন্তু তার অর্থনৈতিক উন্নয়নে নেপাল, সিকিম এবং ভুটান থেকে অভিবাসীদের আগমন ঘটতে লাগল এবং জনসংখ্যা দশ বছরে বৃদ্ধি হয়ে দশ হাজারে পরিণত হল।
এদিকে বৈজ্ঞানিক অনুসন্ধিৎসু মনের মানুষ ক্যাম্পবেল উদ্ভিদবিদ্যা, কৃষি-অর্থনীতি, কৃষি ভিত্তিক শিল্প সম্ভাবনা, স্থানীয় ভেষজ গুণসম্পন্ন উদ্ভিদ, ঝড় বৃষ্টি বাতাসের গতি নিয়ে গবেষণা, পশুদের অসুখ বিসুখ নিয়ে ভাবনা-চিন্তাসহ বিভিন্ন দিকে তার মনোযোগ ছিল। সমস্ত বিষয়েই তার সুচিন্তিত মতামত এশিয়াটিক সোসাইটির জার্নালে প্রকাশিত  হয়েছে। দার্জিলিং-এ চা-চাষ ও সিঙ্কোনা চাষের প্রাথমিক পরীক্ষা ও প্রবর্তনে ক্যাম্পবেলের ভূমিকাও ছিল অনস্বীকার্য। তিনি নানাবিধ কাজে সঙ্গে পেয়ে যান ব্রিটিশ পর্যটক ও উদ্ভিদবিদ স্যার জোসেফ ডালটন হুকারকে। হুকারই ম্যাগনেলিয়া প্রজাতির এক উদ্ভিদের নামকরণ আর্কিবল্ড ক্যাম্পবেলের নাম যুক্ত করে রাখেন ম্যাগনেলিয়া ক্যাম্পবেলি।
থাম্ব|হুকার কর্তৃক ক্যাম্পবেলের নামানুসারে ম্যাগনোলিয়া ক্যাম্পবেলি নামকরণ করা হয় আর্কিবল্ড ক্যাম্পবেল ১৮৬২ খ্রিস্টাব্দের ৮ ফেব্রুয়ারি অবসর গ্রহণ করেন, কিন্তু তিনি ১৮৭২ খ্রিস্টাব্দে যুক্তরাজ্যে  ফিরে যান। যুক্তরাজ্যের বার্কশায়ারের স্লো'তে তার বাড়িতে বসবাস করতে থাকেন এবং আমৃত্যু স্থানীয় অরফান অ্যাসাইলামে যুক্ত ছিলেন।
পারিবারিক জীবন ও জীবনাবসান
ক্যাম্পবেল ১৮৪১ খ্রিস্টাব্দের ১০ নভেম্বর দার্জিলিং-এ বেঙ্গল মেডিক্যাল সার্ভিসের জন ল্যাম্বের দ্বিতীয় কন্যা এমিলি অ্যানকে বিবাহ করেন। তাদের বারোটি সন্তানের মধ্যে নয়টি জীবিত ছিল। ১৮৭৪ খ্রিস্টাব্দের ৫ নভেম্বর প্রাচ্যবিদদের আন্তর্জাতিক কংগ্রেসে অংশগ্রহণ করেন এবং সেখানে অসুস্থ হন।  অল্প কিছুক্ষণের মধ্যেই পরলোক গমন করেন। তাকে উত্তর-পশ্চিম ইংল্যান্ডের আপটনে সমাহিত করা হয়।
দাকোপ
দাকোপ নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
মুস্তাফিজুর রহমান
মুস্তাফিজুর রহমান (জন্ম ৬ সেপ্টেম্বর ১৯৯৫) সাতক্ষীরায় জন্মগ্রহণকারী একজন বাংলাদেশী ক্রিকেটার। বাংলাদেশ ক্রিকেট দলের অন্যতম সদস্য হিসেবে দলে তিনি বাহাতি মিডিয়াম বোলিং করে থাকেন। বিশ্বের একমাত্র খেলোয়াড় হিসেবে তিনি তার প্রথম দুই ম্যাচে এগারোটি উইকেট লাভ করেন। ঘরোয়া প্রথম-শ্রেণীর ক্রিকেটে আবাহনী লিমিটেড, খুলনা বিভাগের প্রতিনিধিত্ব করছেন তিনি। এছাড়া ২০১৬ সালে অনুষ্ঠিত আইপিএলে তিনি "সানরাইজার্স হায়দ্রাবাদ" দলে খেলছেন । এবং সম্প্রতি ইংল্যান্ডের ন্যাটওয়েস্ট টি২০ -তে সাসেক্স ক্রিকেট ক্লাবের হয়ে খেলেছেন তিনি । তিনিই একমাত্র খেলোয়াড় যিনি উভয় একদিনের আন্তর্জাতিক এবং টেস্টের অভিষেকে 'ম্যান অফ দ্যা ম্যাচ' পুরস্কার লাভ করেন। আইসিসি ঘোষিত ২০১৫ সালে আইসিসি বর্ষসেরা দলে অন্তর্ভুক্ত হন। ২০১৮ সালে মুস্তাফিজুর রহমান আবারও আইসিসির সেরা একাদশের অন্তভু্ক্ত হন। এর মাধ্যমে তিনি প্রথম বাংলাদেশী হিসেবে এই গৌরব অর্জন করেন।
প্রারম্ভিক জীবন
খুলনা বিভাগের সাতক্ষীরা জেলার কালীগঞ্জ উপজেলার তেঁতুলিয়া গ্রামে জন্মগ্রহণকারী বামহাতি পেসার মুস্তাফিজুর রহমান ২০১২ সালে ফাস্ট-বোলারদের ক্যাম্পে অংশগ্রহণের উদ্দেশ্যে ঢাকায় আসেন। নিজ শহর সাতক্ষীরায় অনুষ্ঠিত অনূর্ধ্ব-১৭ প্রতিযোগিতায় চমকপ্রদ ক্রীড়ানৈপুণ্য প্রদর্শন করেন। এরপর তাকে বিসিবি’র পেস ফাউন্ডেশনে অন্তর্ভুক্ত করা হয়। বাংলাদেশ অনূর্ধ্ব-১৯ দলে থাকাকালীন দল নির্বাচকমণ্ডলী কর্তৃক ২০১৫ সালের বিশ্বকাপের জন্যও তিনি মনোযোগ আকর্ষণ করেন।
২০১৩-১৪ মৌসুমে খুলনার পক্ষে প্রথম-শ্রেণীর ক্রিকেটে তার অভিষেক ঘটে। এরপর সংযুক্ত আরব আমিরাতে অনুষ্ঠিত অনূর্ধ্ব-১৯ ক্রিকেট বিশ্বকাপে আট উইকেট লাভ করেন। এরফলে ওয়েস্ট ইন্ডিজে বাংলাদেশ এ দলের সফরে অন্যতম সদস্য মনোনীত হন। এ সংক্ষিপ্ত সফরের পর অন্যতম সেরা বোলার হিসেবে তিনি বিবেচিত হন ও ধীরে ধীরে বলের বৈচিত্র্যতা বৃদ্ধিতে সচেষ্ট হন। শুরুতে তার বলে পেস কম থাকলেও ২০১৪-১৫ মৌসুমে ১৯.০৮ গড়ে ২৬ উইকেট দখল করেন। ১৫ মার্চ ২০১৯ সালে নিউজিল্যান্ডের ক্রাইস্টচার্চ মসজিদ হামলা হলে বাংলাদেশ টেস্ট দলের কয়েকজন সদস্যের সাথে তিনিও সন্ত্রাসী হামলার প্রত্যক্ষদর্শী হন এবং অল্পের জন্য বেচেঁ যান।
২০১৯ সালের ২২ মার্চ তিনি বিবাহ বন্ধনে আবদ্ধ হন। thumb|right|280px|নিজ পরিবারের সাথে মুস্তাফিজুর
টুয়েন্টি২০ আন্তর্জাতিক
ঘরোয়া ক্রিকেটে দূর্দান্ত ক্রীড়াশৈলী প্রদর্শন করায় ২৪ এপ্রিল, ২০১৫ তারিখে সফরকারী পাকিস্তান জাতীয় ক্রিকেট দলের বিরুদ্ধে একমাত্র টুয়েন্টি২০ আন্তর্জাতিকে তাকে দলের সদস্য করা হয়। খেলায় তিনি শহীদ আফ্রিদি ও মোহাম্মদ হাফিজের উইকেট পান। মিরপুরের শের-ই-বাংলা জাতীয় স্টেডিয়ামে অনুষ্ঠিত একমাত্র টুয়েন্টি২০ আন্তর্জাতিক ক্রিকেটে অভিষেক ঘটে তার। খেলায় বাংলাদেশ দল প্রথমবারের মতো পাকিস্তানের বিপক্ষে টুয়েন্টি২০ আন্তর্জাতিকে ৭ উইকেটের বিশাল ব্যবধানে জয়লাভ করে।
একদিনের আন্তর্জাতিক
এর দুইমাস পর ১৯ জুন, ২০১৫ তারিখে সফরকারী ভারতীয় জাতীয় ক্রিকেট দলের বিপক্ষে তার একদিনের আন্তর্জাতিকে অভিষেক ঘটে। অভিষেক ম্যাচেই তিনি ৫ উইকেট লাভ করেন এবং ম্যাচ সেরা নির্বাচিত হন। তার পরে ২১ জুনেও ভারতের বিপক্ষে ৪৩ রানের বিনিময়ে ৬ উইকেট নিয়ে ম্যাচ সেরা হন। জীবনের প্রথম দুই ম্যাচে ১১ উইকেট নিয়ে জিম্বাবুয়ের ব্রায়ান ভিটোরিকে পিছনে ফেলে ২ ম্যাচে ১১ উইকেট নিয়ে তিনি বিশ্বরেকর্ড গড়েন৷
মুস্তাফিজুর তার প্রথম দুইটি ওডিআইয়ে ৫/৫০ ও ৬/৪৩ লাভ করেন। তার এ ক্রীড়ানৈপুণ্যে ওডিআইয়ের ইতিহাসেব যে-কোন বোলারের তুলনায় সেরা। ভারতকে তিনি তৃতীয়বার ২০০ বা তার নিচে রান তুলতে বাধ্য করান। এরফলে বাংলাদেশ পঞ্চমবারের মতো ভারতের বিপক্ষে জয় পায়। এ জয়ে বাংলাদেশ আইসিসি র‌্যাঙ্কিংয়ে ৯৩ পয়েন্ট নিয়ে ৭ম স্থানে উত্তরণ ঘটায়। দ্বিতীয় ওডিআইয়ে মুস্তাফিজুরের ৬/৪৩ বোলিং পরিসংখ্যান বাংলাদেশী বোলারদের মধ্যে তৃতীয় সেরা। তার পূর্বে মাশরাফি বিন মর্তুজা ৬/২৬ (ব কেনিয়া, ২০০৬) ও রুবেল হোসেন ৬/২৬ (ব নিউজিল্যান্ড, ২০১৩) রয়েছেন।
২০১৯ ক্রিকেট বিশ্বকাপ
২০১৯ সালে এপ্রিলে তিনি ২০১৯ ক্রিকেট বিশ্বকাপের জন্য বাংলাদেশ দলে অন্তর্ভুক্ত হন। বাংলাদেশের সপ্তম ম্যাচে তিনি ভারতের বিপক্ষে পাঁচ উইকেট শিকার করেন। এর ফলে সাকিব আল হাসানের পর তিনি বাংলাদেশের দ্বিতীয় বোলার হিসেবে বিশ্বকাপের কোনো ম্যাচে পাঁচ উইকেট নেওয়ার কৃতিত্ব গড়েন। এছাড়া তিনি বাংলাদেশের হয়ে বিশ্বকাপের এক আসরে সবচেয়ে বেশি উইকেট নেওয়ার রেকর্ড গড়েন। ৫ই জুলাই তিনি পাকিস্তানের বিপক্ষে ম্যাচে বিশ্বের চতুর্থ দ্রুততম এবং বাংলাদেশের দ্রুততম বোলার হিসেবে (৫৪ ম্যাচে) ১০০ উইকেট শিকার করেন। এছাড়া তিনি বিশ্বকাপে টানা দ্বিতীয় পাঁচ উইকেট শিকার করেন। তিনি আট ম্যাচে ২০ উইকেট নিয়ে মিচেল স্টার্কের পর দ্বিতীয় সর্বোচ্চ উইকেট শিকারী হিসেবে বিশ্বকাপ সমাপ্ত করেন।
সম্মাননা
ক্রিকেটের বৈশ্বিক পরিচালনা পরিষদ আন্তর্জাতিক ক্রিকেট কাউন্সিল কর্তৃক ২০১৫ সালের আইসিসি ওডিআই বর্ষসেরা দলের অন্যতম সদস্য হিসেবে তাকে মনোনীত করে। মূলতঃ ঐ বছরের শীর্ষস্থানীয় ক্রিকেটারদের একজনরূপে গণ্য করায় তাকে এ সম্মাননায় ভূষিত করা হয়।এরফলে প্রথম বাংলাদেশী ক্রিকেটার হিসেবে তিনি এ বিরল সম্মানের অধিকারী হন। এছাড়াও, সাকিব আল হাসানের পর দ্বিতীয় বাংলাদেশী ক্রিকেটার হিসেবে আইসিসি'র যে-কোন দলে দ্বিতীয় ব্যক্তি তিনি। ২০১৫-১৬ মৌসুমে আইসিসির বর্ষসেরা উদীয়মান ক্রিকেটার হয়েছেন এই বাঁহাতি পেসার। ”প্রথম আলো” বর্ষসেরা ক্রীড়া পুরস্কার (২০১৫ এবং ২০১৬ সাল)
বাবু রাম মান্দিয়াল
বাবু রাম মান্দিয়াল হিমাচল প্রদেশের একজন ভারতীয় রাজনীতিবিদ এবং ভারতীয় জনতা পার্টির সদস্য। মান্দিয়ালহামিরপুর জেলার নাদুন আসন থেকে হিমাচল প্রদেশ বিধানসভার সদস্য ছিলেন।
মাগুরাঘোনা ইউনিয়ন
মাগুরাঘোনা ইউনিয়ন বাংলাদেশের খুলনা জেলার ডুমুরিয়া উপজেলার অন্তর্গত একটি ইউনিয়ন।
দিঘলিয়া
দিঘলিয়া নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
তারিম নদী
right|thumb|300px|মানচিত্রে তারিম নদী ও এর অববাহিকা অঞ্চল